Diari Oficial de la Generalitat Valenciana


Sumari del DOGV 5388, del 15-11-2006 (2006/12818)

RESOLUCIÓ de 2 de novembre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col·laboració entre el Ministeri de Treball i Assumptes Socials (Institut de Majors i Servicis Socials .IMSERSO-) i l'Entitat Pública de Transport Metropolità de València per al desenvolupament d'un programa d'accessibilitat en les línies regulars d'autobusos interurbans.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5388

Data del DOGV
:   15-11-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/12946


Data del document
:   02-11-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Entitat Pública de Transport Metropolità de València
    * mitjans per a discapacitats
    * cooperació administrativa
    * tercera edat
    * administració central

RESOLUCIÓ de 2 de novembre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col·laboració entre el Ministeri de Treball i Assumptes Socials (Institut de Majors i Servicis Socials .IMSERSO-) i l'Entitat Pública de Transport Metropolità de València per al desenvolupament d'un programa d'accessibilitat en les línies regulars d'autobusos interurbans. [2006/12511]  
Subscrit, després de la tramitació prèvia reglamentària, entre el Ministeri de Treball i Assumptes Socials (Institut de Majors i Servicis Socials .IMSERSO-) i l'Entitat Pública de Transport Metropolità de València, el 30 de juny de 2006, un Conveni de col·laboració per al desenvolupament d'un programa d'accessibilitat en les línies regulars d'autobusos interurbans, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 1034/2006, i que figura com a annex d'esta resolució.  
València, 2 de novembre de 2006.. El director general de Relacions amb les Corts i Secretariat del Govern: Antonio V. Peral Villar.  
CONVENI DE COL·LABORACIÓ ENTRE EL MINISTERI DE TREBALL I ASSUMPTES SOCIALS (INSTITUT DE MAJORS I SERVICIS SOCIALS .IMSERSO-) I L'ENTITAT PÚBLICA DE TRANSPORT METROPOLITÀ DE VALÈNCIA PER AL DESENVOLUPAMENT D'UN PROGRAMA D'ACCESSIBILITAT EN LES LÍNIES REGULARS D'AUTOBUSOS INTERURBANS  
Madrid, 30 de juny de 2006  
D'una part, el director general de l'Institut de Majors i Servicis Socials, d'ara en avant IMSERSO, Sr. Ángel Rodríguez Castedo, nomenat per Reial Decret 1670/2004, de 9 de juliol, en virtut del que establix l'article 6 i la disposició addicional tretze de la Llei de Règim Jurídic de les Administracions Públiques i del Procediment Administratiu Comú, de 26 de novembre de 1992, modificada per la Llei 4/1999, de 13 de gener.  
I d'una altra, el Sr. José Ramón García Antón, president del Consell d'Administració de l'Entitat Pública de Transport Metropolità de València (d'ara en avant, eTM), facultat expressament per a este acte per Acord del Consell d'Administració de la eTM d'11 d'abril de 2006.  
Exposen  
I  
El Ministeri de Treball i Assumptes Socials, a través de l'Institut de Majors i Servicis Socials (IMSERSO), en resposta a la demanda presentada pels col·lectius de persones amb mobilitat reduïda, persones majors i persones discapacitades, atesa la necessitat urgent de dur a terme l'adaptació del transport públic al nostre país, de conformitat amb el que establix l'article 16 de la Llei 51/2003, de 2 de desembre, d'igualtat d'oportunitats, no-discriminació i accessibilitat universal de les persones amb discapacitat (LIONDAU), desitja estar present en aquelles actuacions que contribuïxen a la implantació de transports públics adaptats a les necessitats del sector de població indicat anteriorment, i tractar, al mateix temps, de proporcionar una millor qualitat de vida per a tots els ciutadans.  
Que l'IMSERSO desenvolupa accions relatives a l'accessibilitat en el transport pel que fa a les regions d'objectiu 1, en el marc de les Accions complementàries FEDER al Programa Operatiu de Lluita contra la Discriminació del FSE, durant el període de 2000 a 2006.  
II  
Que la eTM és una entitat de dret públic adscrita a la Conselleria d'Infraestructures i Transport de la Generalitat Valenciana, creada per Llei 9/2000, de 23 de novembre, de la Comunitat Valenciana, d'acord amb el que establix l'article 2 de la llei de creació, correspon a la eTM la cooperació amb altres administracions públiques en els servicis de transport públic regular de viatgers.  
Que la eTM, en el marc del Pla d'Infraestructures Estratègiques de la Comunitat Valenciana 2004-2010, té previst desenvolupar un programa d'ajudes per a la millora de l'accessibilitat en la flota de vehicles interurbans de les concessions de servicis regulars que operen en l'Àrea de Transport Metropolità de València.  
III  
A fi d'impulsar la col·laboració d'ambdós institucions en la promoció del transport accessible en les línies regulars de caràcter interurbà, dins de l'Àrea de Transport Metropolità de València, l'IMSERSO i la eTM acorden formalitzar un conveni de col·laboració per a desenvolupar l'any 2006 actuacions dirigides a la promoció de l'accessibilitat en el servici de transport esmentat. Este conveni s'acomodarà a les següents   
CLÀUSULES  
Primera  
El present conveni té com a objecte desenvolupar, durant l'any 2006, un projecte dirigit a oferir solucions accessibles en el transport públic interurbà de l'Àrea de Transport Metropolità de València.  
Segona  
Les aportacions per al desenvolupament del present conveni es produiran d'acord amb la següent distribució, en euros:  
FEDER IMSERSO eTM TOTAL  
535.749 35.294 55.479 680.294  
Este pla de finançament s'ajusta a la normativa comunitària en vigor, i assumirà l'IMSERSO l'aportació de les quanties de FEDER, les quals li seran reembossades en funció de la presentació de justificació de la despesa.  
El Ministeri de Treball i Assumptes Socials, a través de l'IMSERSO, contribuirà al programa descrit amb una aportació total, per a l'exercici 2006, de dos-cents mil euros (200.000 €), a càrrec de l'aplicació 31.38.7490 del pressupost de despeses i dotacions de l'IMSERSO per a 2006. Esta aportació s'abonarà a la firma del present conveni a la eTM.  
Per la seua banda, la eTM, participarà en este projecte amb una aportació total mínima de trenta-cinc mil dos-cents noranta-quatre euros (35.294 €), a càrrec de la partida SE822000, del pressupost de l'entitat esmentada corresponent a l'exercici de 2006, sempre que les disponibilitats pressupostàries ho permeten i per mitjà de l'oportuna tramitació dels expedients de despesa.  
Tercera  
Les quantitats aportades per les institucions col·laboradores seran destinades a finançar l'adquisició de vehicles accessibles, o la instal·lació en estos de plataformes d'accessibilitat, en els termes que s'indiquen en les convocatòries d'ajudes o subvencions que publique, o haja publicat, amb este fi la eTM.   
Els vehicles que s'adquirisquen hauran de tenir les característiques apropiades a la finalitat d'este projecte, d'acord amb la normativa vigent, bàsicament les arreplegades en la Llei de la Comunitat Valenciana 1/1998, de 5 de maig, d'Accessibilitat i Supressió de Barreres Arquitectòniques, Urbanístiques i de la Comunicació, i d'acord amb els requisits definits pel CEAPAT que figuren com a annex al present conveni.  
Quarta  
La eTM es compromet a dur a terme l'oportuna convocatòria d'ajudes o subvencions entre les empreses concessionàries de transports regulars de l'àrea de transport metropolità de València, d'acord amb la normativa vigent, a la qual podran accedir les empreses interessades a substituir o ampliar la seua flota actual de transport per vehicles plenament accessibles en els termes establits en el present conveni de col·laboració.  
Cinquena  
Es crearà una Comissió de Seguiment d'este Conveni, com a òrgan mixt de vigilància i control, constituïda per dos representants de la eTM i dos representants de l'administració general de l'Estat.  
Esta Comissió serà presidida alternativament, per un dels representants de l'administració general de l'Estat o per un de la eTM.   
Serà objectiu permanent de la Comissió de Seguiment vetlar per l'adequat compliment dels fins previstos en el conveni, i resoldre els problemes d'interpretació i compliment que puguen plantejar-se.  
Sisena  
La Comissió de Seguiment es reunirà a instància de qualsevol de les parts totes les vegades que es considere necessari, fonamentalment per a:  
. Conéixer el procediment d'adjudicació de les ajudes objecte d'este conveni, d'acord amb la normativa aplicada.  
. Sol·licitar, si es considera oportú, que el Centre Estatal d'Autonomia Personal i Ajudes Tècniques (CEAPAT) de l'IMSERSO, comprove que les condicions tècniques exigides als vehicles són les adequades.  
Setena  
Les ajudes objecte del present conveni, així com les empreses beneficiàries d'estes, estaran sotmeses a les previsions de la Llei 38/2003, de 17 de novembre, General de Subvencions, i el text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, en els termes que s'apliquen de conformitat amb el que disposen les esmentades disposicions normatives.   
Huitena  
Per a aconseguir els objectius d'este projecte, les empreses concessionàries del servici que reben les ajudes i subvencions previstes en el present conveni de col·laboració es comprometran a mantindre els vehicles subvencionats durant un període mínim de cinc anys exclusivament al servici de la concessió en les mateixes condicions tècniques i d'accessibilitat exigides.  
Novena  
Les empreses concessionàries que participen en el projecte es comprometran a incorporar en un lloc visible dels vehicles una referència expressa a la col·laboració de la eTM i del Ministeri de Treball i Assumptes Socials en l'oferta d'esta solució de transport accessible. El disseny del distintiu i la seua ubicació en el vehicle seran aprovats per la Comissió de Seguiment del conveni.  
En el cas de finançament amb fons FEDER, de conformitat amb el que establix el Reglament (CE) 1159/2000 de la Comissió, de 30 de maig, haurà de fer-se referència de forma expressa a la participació financera del Fons Europeu de Desenvolupament Regional.  
Deu  
En el cas que les aportacions rebudes siguen destinades a fins diferents dels establits en este conveni o no s'apliquen en les condicions determinades, seran revocades, amb la proposta prèvia de la Comissió de Seguiment, i l'empresa perceptora estarà obligada a reintegrar les quantitats rebudes incrementades amb l'interés legal dels diners (interés de demora) en la quantia fixada en l'article 17 de la Llei 47/2003, de 26 de novembre, General Pressupostària.  
Onze  
La eTM justificarà davant de l'IMSERSO les quantitats entregades a cada empresa concessionària i acreditarà documentalment el destí d'estes per mitjà de la presentació, en el temps i forma establits en la normativa d'aplicació, d'una memòria del desenvolupament del projecte, dels documents acreditatius de la despesa efectuada i les factures de les empreses venedores. Estos documents es presentaran en original o en còpia compulsada.  
La dita justificació haurà de presentar-se abans del dia 31 d'octubre de l'any 2007.  
D'altra banda, el seguiment i justificació d'este projecte s'efectuarà d'acord amb allò que s'ha estipulat en el Reglament (CE) 1260/1999 del Consell, de 21 de juny, pel qual s'establixen disposicions generals sobre els Fons Estructurals. Els documents de justificació seran els següents:  
. Certificat de la eTM relatiu a l'adquisició del vehicle accessible.  
. Expedient complet de contractació per a la compra dels vehicles integrat pels documents següents:  
. Plec de clàusules administratives particulars i de prescripcions tècniques.  
. Publicació realitzada de la licitació i adjudicació.  
. Certificat o document que acredite les ofertes presentades en termini.  
. Informe amb la valoració de les ofertes presentada i acta d'adjudicació del contracte.  
. Justificant del depòsit de la garantia definitiva de l'adjudicatari.  
. Contracte de compra.  
. Factures corresponents segellades i firmades.  
. Document probatori del pagament (extracte bancari, orde de transferència.) a l'empresa subministradora dels vehicles.  
En el cas que quedaren romanents una vegada efectuada la liquidació de l'aportació de l'IMSERSO a les ajudes objecte del present conveni, la eTM procedirà a la seua immediata devolució a l'IMSERSO.  
Dotze  
Este conveni, que tindrà efectes a partir de la data de la seua firma, esgotarà la seua vigència el dia 31 de desembre de 2006. No obstant això, se'n podrà prorrogar la vigència per períodes anuals sempre que les parts que intervenen així ho acorden de forma expressa abans que acabe la seua vigència, i amb els informes previs i tràmits preceptius.  
Tretze  
Serà causa de resolució del present conveni l'incompliment, per qualsevol de les parts que intervenen, de les obligacions essencials contingudes en les seues clàusules, es consideren essencials les referides als àmbits subjectiu i material del conveni, a les tècniques de col·laboració i als compromisos de finançament.  
Catorze  
Qualsevol de les parts podrà proposar la modificació o denunciar el conveni. Ho haurà de comunicar per escrit a l'altra part amb una antelació, almenys, de dos mesos a la data en què es donarà per acabat.  
Tant en un cas com en altre hauran de concloure's els treballs iniciats a l'empara del present instrument de col·laboració.  
Quinze  
Este conveni es troba exclòs de l'àmbit d'aplicació de la Llei de Contractes de les Administracions Públiques, en virtut del que establix l'article 3.1.c) del seu text refós, aprovat per Reial Decret Legislatiu 2/2000, de 16 de juny.  
Setze  
La Jurisdicció Contenciosa Administrativa serà la competent per a resoldre les qüestions litigioses que pogueren suscitar-se entre les parts en el desenvolupament del present conveni, donada la naturalesa administrativa d'este .  
En prova de conformitat amb quant antecedix, les parts que intervenen firmen el present conveni, en triple versió, a un sol efecte, en el lloc i la data assenyalats en l'encapçalament.  
Pel Ministeri de Treball i Assumtes Socials: Ángel Rodríguez Castedo  
Per l'Entitat Pública de Transport Metropolità de València: José Ramón García Antón  
ANNEX  
Requisits tècnics  
Requisits tècnics. Autobusos interurbans. Any 2006  
1. Serà de compliment obligatori la Directiva 2001/85/CE del Parlament Europeu i del Consell, relativa a les disposicions especials aplicables als vehicles utilitzats per al transport de viatgers amb més de huit places, a més del seient del conductor.  
2. A més, per a poder acollir-se al conveni, estos vehicles que no pertanyen a la classe I, seran accessibles a les persones amb mobilitat reduïda, inclosos els usuaris de cadira de rodes, d'acord amb les prescripcions tècniques que figuren en l'annex VII de la mencionada directiva.  
3. En l'annex VII mencionat es fixen els requisits per als dispositius tècnics que faciliten l'accés als viatgers amb mobilitat reduïda, inclosos els usuaris de cadira de rodes, així com condicions de seguretat.  
Madrid 2006